……….………(sz.) napirend

**E L Ő T E R J E S Z T É S**

1. **a Képviselő-testület 2020. július 7-i rendkívüli ülésére**

Tárgy: Budapest Főváros II. Kerületi Önkormányzat Képviselő-testületének …/2020. (… . … .) önkormányzati rendelete *a településkép védelméről* szóló 45/2017. (XII.20.) önkormányzati rendelete módosításáról

Készítette: ………………………………..

Trummer Tamás főépítész

**Egyeztetve:** Szabó Gyula s.k.

**Látta:**  **…………………………………...**

dr. Szalai Tiborjegyző

 ……………………………………

 dr. Murai Renáta jegyzői igazgató

**Zárt ülést nem igényel!**

 A napirend tárgyalása zárt ülést nem igényel.

**Tisztelt Képviselő-testület!**

2017. decemberében Budapest Főváros II. Kerületi Önkormányzat megalkotta a településkép védelméről szóló 45/2017.(XII.20.) számú önkormányzati rendeletét (a továbbiakban: ***TKR***), mely 2018. január 1-től lépett hatályba, ettől a naptól alkalmazandó.

A ***TKR*** –módosítás tervezetének megalkotása *a településkép védelméről* szóló 2016. évi LXXIV. törvény (a továbbiakban: Tvtv.), valamint *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rendelet (a továbbiakban: *TRK*) alapján készült.

A ***TKR***, a településképi követelmények meghatározásával, településképi önkormányzati támogatási és ösztönző rendszer alkalmazásával, önkormányzati településkép-érvényesítési eszközök szabályozásával biztosítja a településkép védelmét. A Tvtv. jelentős változásokat vezetett be az építésügyi jogszabályok területén, ezért a Kerületfejlesztési és Településüzemeltetési Bizottság a 198/2018.(V.31.) számú határozatával kezdeményezte a ***TKR*** módosítását.

A ***TKR*** módosítása az alábbiak miatt vált szükségessé:

* a Településképi Arculati Kézikönyv alapján további egyedi szabályozást igényeltek a településképi szempontból meghatározó, eltérő karakterű területek, pl. a történeti villanegyed vagy a kertvárosi karakterű területek;
* a ***TKR*** elfogadása óta eltelt két és fél évben a gyakorlati használat során is derültek ki olyan pontosítást igénylő helyzetek, hiányosságok, melyeket az eddigi tapasztalataink alapján kiegészíteni, pontosítani, javítani, pótolni célszerű;
* a rendelet mellékleteinek könnyebb használhatósága érdekében utcanevekkel ellátott mellékletek készültek, segítve az ügyfelek számára az ingatlanok beazonosítását;
* meg kellett teremteni továbbá az összhangot a 2019. december 31-én hatályba lépett Kerületi Építési Szabályzattal;
* illetve az épített környezet alakításáról év védelméről szóló 1997. évi LXXVIII. tv. 57.§ ‑ban kapott felhatalmazás alapján a helyi védelemmel érintett ingatlanok körét kibővíti.

A *TRK 43/A*. § (6) bekezdésének megfelelően a településképi rendelet – elfogadása előtt – egyeztetésre került a partnerségi egyeztetés szerinti érintettekkel és az érintett államigazgatási szervekkel. A településképi rendelet tervezetének – a széleskörű nyilvánosság biztosításával – partnerségi véleményezése megtörtént, a ***TKR*** –módosítás tervezet közzétételre került.

Az Önkormányzat honlapján és a Budai Polgár 2020/8. számában partnereinket Felhívásban értesítettük a ***TKR*** módosítás véleményezési szakaszának partnerségi egyeztetéséről. A *veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról* szóló 143/2020. (IV. 22.) Korm. rendelet 3. § (1)-(3) alapján a partnerségi egyeztetés lakossági fórum nélkül, kizárólag elektronikus úton történt.

A *Képviselő-testület által kialakított bizottságok hatásköréről, a bizottságok és tanácsnokok feladatköréről* szóló 24/2019.(XI.18.) számú önkormányzati rendelet alapján a partnerségi egyeztetés során beérkezett véleményekkel kapcsolatban a Kerületfejlesztési Bizottság dönt.

A *TRK* 43/A.§ (11) bekezdés rendelkezései szerint *„… Amennyiben a véleményezésre jogosult szerv a … véleményét határidőn belül nem tölti fel a … digitális egyeztető felületre, a véleményezésre jogosult szerv véleménye az eljárás során figyelmen kívül hagyható.”*

Az államigazgatási szervekkel, valamint az érintett önkormányzatokkal történő egyeztetés során beérkezett vélemények ismertetését, az azokra adott választ, valamint indoklásukat, és a ***TKR*** –módosítás tervezetében javasolt módosításokat az előterjesztés melléklete tartalmazza — a Nemzeti Média- és Hírközlési Hatóság határidőn túl érkezett véleményét is figyelembe véve.

A polgármester az elfogadott rendelet módosítását az elfogadást követő 15 napon belül rövid, közérthető összefoglaló kíséretében közzéteszi az önkormányzati honlapon hirdetményben és az önkormányzati hivatalban nyomtatásban.

A polgármester gondoskodik a kézikönyv és a településképi rendelet monitorozása érdekében az önkormányzat honlapján nyilvános értékelő felületet működtetéséről. Az önkormányzati főépítész évente egy alkalommal a felületre beérkezett véleményeket kiértékeli és ismerteti a Képviselő-testülettel.

**Határozati javaslat**

Budapest Főváros II. Kerületi Önkormányzat Képviselő-testülete úgy dönt, hogy a településképi rendelet-módosítás tervezetének véleményezési eljárásáról (a beérkezett véleményekről, az el nem fogadott véleményekről és azok indokolásáról, illetve az elfogadott vélemények alapján a kézikönyv tervezetében és a településképi rendelet tervezetében javasolt módosításokról) szóló tájékoztatót tudomásul veszi, a véleményekre adott válaszokat elfogadja.

**Felelős:** Polgármester

**Határidő:** 2020. július 31.

A határozat elfogadása egyszerű többségű szavazati arányt igényel.

Kérem a tisztelt Képviselő-testületet, alkossa meg rendeletét *a településkép védelméről* szóló 45/2017. (XII.20.) önkormányzati rendelet módosításáról!

**A rendelet elfogadása minősített többségű szavazati arányt igényel!**

Budapest, 2020. július 3.

 **Őrsi Gergely**

 **polgármester**

**Az államigazgatási szervekkel, valamint az érintett önkormányzatokkal történő egyeztetés során beérkezett vélemények ismertetését, az azokra adott választ, valamint indoklásukat, és a TKR –módosítás tervezetében javasolt módosításokat tartalmazza**

**Az előterjesztés MELLÉKLETE**

lásd: külön dokumentumban

A módosító rendelet „Jelenlegi szabályozás” és a Javasolt módosítás” összefüggéseinek bemutatását tartalmazó (két-hasábos) táblázatos változatot Lásd külön dokumentumban

**Budapest Főváros II. Kerületi Önkormányzat Képviselő-testületének …/2020.(…….) önkormányzati rendelete
*a településkép védelméről* szóló 45/2017. (XII.20.) önkormányzati rendelete módosításáról**

A módosító-rendeletet és mellékleteit, lásd külön dokumentumban